La Reserva radiològica estatal de Polèsia (bielorús: Палескі дзяржаўны радыяцыйна-экалагічны запаведнік, rus: Полесский государственный радиационно-экологический заповедник) és una reserva natural radioecològica creada per a aïllar el territori bielorus afectat per la contaminació radioactiva de l'Accident de Txernòbil. Està ubicada a la regió de Polèsia, a la frontera entre Bielorússia i Ucraïna, contigua a la Zona d'exclusió de Txernòbil. Té una superfície total de 216093 ha., i va ser creada l'any 1988 amb l'objectiu d'aplicar un conjunt de mesures per a evitar l'eliminació de radionúclids fora del seu territori, estudiar l'estat de la vegetació, la vida animal, i realitzar un seguiment de la radiació ambiental així com estudis radiobiològics.